|  |  |
| --- | --- |
| ГРБОВИ ЗА МЕМОРАНДУМ | Republika SrbijaAutonomna Pokrajina Vojvodina**Pokrajinsko tajništvo za obrazovanje, propise,****upravu i nacionalne manjine – nacionalne zajednice**Bulevar Mihajla Pupina 16, 21000 Novi SadT: +381 21 487 4867, +381 21 487 4183puma@vojvodina.gov.rs |
|  | Klasa: 128-451-104/2018-01 |  Datum: 12. veljače 2018. godine |

Na temelju članka 5. Pokrajinske skupštinske odluke o dodjeli proračunskih sredstava za financiranje i sufinanciranje programskih aktivnosti i projekata u oblasti osnovnog i srednjeg obrazovanja i odgoja i učeničkog standarda u Autonomnoj Pokrajini Vojvodini («Službeni list APV“, broj 14/15 i 10/17) i članka 24. stavak 2. Pokrajinske skupštinske odluke o pokrajinskoj upravi ("Sl. list AP Vojvodine", br. 37/2014, 54/2014 - dr. odluka, 37/16 i 29/17), pokrajinski tajnik raspisuje:

**NATJEČAJ ZA FINANCIRANJE I SUFINANCIRANJE PROGRAMA I PROJEKATA U OBLASTI OBRAZOVANJA U AP VOJVODINI U 2018. GODINI**

Pokrajinsko tajništvo za obrazovanje, propise, upravu i nacionalne manjine - nacionale zajednice (u daljem tekstu: Tajništvo) u skladu s Financijskim planom za 2018. godinu izdvaja **23.307.500,00 dinara** za programe i projekte u oblasti obrazovanja u AP Vojvodini i to za:

1. **FINANCIRANJE I SUFINANCIRANJE PROGRAMA I PROJEKATA U OBLASTI OSNOVNOG I SREDNJEG OBRAZOVANJA U AP VOJVODINI U 2018. GODINI**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2018. godinu za financiranje i sufinanciranje programa i projekata u oblasti osnovnog i srednjeg obrazovanja u AP Vojvodini u 2018. godini iznose **14.497.500,00 dinara.**

**RASPODJELA SREDSTAVA**

**a) za ustanove osnovnog i srednjeg obrazovanja i regionalnih centara za profesionalni razvoj zaposlenih u obrazovanju**

1. za programe i projekte osnovnog obrazovanja – **5.540.000,00 dinara,**
2. za programe i projekte srednjeg obrazovanja – **3.645.000,00 dinara,**

**b) za udruge**

1. za programe i projekte na nivou osnovnog obrazovanja – **2.552.500,00dinara,**
2. za programe i projekte na nivou srednjeg obrazovanja – **2.760.000,00 dinara.**

Pravo sudjelovanja na Natječaju imaju ustanove osnovnog i srednjeg obrazovanja na teritoriju AP Vojvodine, čiji je osnivač Republika Srbija, autonomna pokrajina ili jedinica lokalne samouprave i regionalni centri za profesionalni razvoj zaposlenih u obrazovanju sa sjedištem na teritoriju AP Vojvodine kao i udruge sa sjedištem na teritoriju AP Vojvodine koje su kao jedan od ciljeva udruživanja statutom predvidjela aktivnosti u oblasti obrazovanja.

Navedena sredstva namijenjena su za sljedeće prioritete:

1. **Modernizaciju obrazovno-odgojnog rada**

**1a)** osuvremenjivanje nastavnog procesa putem inovativnosti i kreativnosti svih sudionika,

**1b)** stručno usavršavanje nastavnog kadra (za nerazvijene i izrazito nerazvijene jedinice lokalne samouprave prema jedinstvenoj listi razvijenosti regija i jedinica lokalnih samouprava koja se utvrđuje za svaku godinu i objavljuje u „Službenom glasniku RS“),

**1c)** medijska popularizacija obrazovanja radi isticanja dobrih primjera iz prakse i suvremenih trendova u obrazovanju,

1. **Usuglašavanje obrazovanja s potrebama tržišta rada**

**–** unapređivanje poduzetničkog duha, razvoj praktičnih i životnih vještina,

profesionalna orijentacija i karijerno vođenje, podizanje kvalitete stručne prakse,

1. **Njegovanje multikulturalnosti/interkulturalnosti i tradicije, materinjeg jezika pripadnika nacionalnih manjina – nacionalnih zajednica**

**–** stvaranje uslova da se učenici pripadnici različitih nacionalnih zajednica bolje

međusobno upoznaju kao i da steknu dodatna znanja o povijesti, kulturi i drugim

 važnim činjenicama o suživotu, jačanje međunacionalnog povjerenja,

1. **Potpora inkluzivnom obrazovanju i prevencija ranog napuštanja formalnog obrazovanja**

**4a**) društveno uključivanje i napredovanje učenika (sa smetnjama u razvoju, specifičnim poteškoćama u učenju i učenika iz društveno osjetljivih skupina), kao i prevencija ranog napuštanja formalnog obrazovanja,

**4b**) potpora učenicima s izuzetnim sposobnostima, razvoj talenata u skladu s njihovim obrazovno-odgojnim potrebama (prilagođavanjem načina i uvjeta rada, obogaćenjem i proširivanjem nastavnih sadržaja, natjecanja učenika koja nisu u organizaciji Ministarstva prosvjete, znanosti i tehnološkog razvoja/međuregionalna, međunarodna),

1. **Poticanje izvannastavnih aktivnosti**
* organizirano i stručno vođeno slobodno vrijeme učenika u izvannastavnom periodu i tijekom školskih raspusta putem edukativnih kampova, susreta učenika, sekcija, sportskih, znanstveno–tehničkih , kulturnih i drugih sadržaja.

**KRITERIJI ZA RASPODJELU SREDSTAVA**

Prilikom određivanja visine sredstava za dodjelu, primjenjuju se sljedeći kriteriji:

1. odgovor na temu programa/projekta,
2. utjecaj predloženog programa/projekta,
3. kompetentnost predlagača i dosadašnje iskustvo.

**NAČIN APLICIRANJA**

Prijava se podnosi u pismenoj formi, na jedinstvenom obrascu koji se objavljuje na internet stranici Tajništva. **Jedna pravna osoba može podnijeti najviše dvije prijave.** Uz prijavu na Natječaj, podnosi se sljedeća dokumentacija:

1. preslika rješenja o upisu u registar kod agencije za gospodarske registre za udruge,
2. preslika potvrde o poreznom identifikacijskom broju,
3. preslika izvatka iz statuta udruge ili osnivačkog akta (u kojem je utvrđeno da se ciljevi udruge ostvaruju u oblasti koja je predviđena natječajem), ovjereno od strane udruge.

Povjerenstvo neće razmatrati: nepotpune prijave, nepravodobne prijave, nedopuštene prijave (prijave podnesene od strane osoba koje su neovlaštene i subjekata koji nisu predviđeni natječajem), prijave koje se ne odnose na natječajem predviđene namjene, prijave korisnika koji u prethodnom periodu nisu opravdali dodijeljena sredstva putem financijskih i narativnih izvještaja, programe odnosno projekte koji ne mogu pretežito da se realiziraju tijekom tekuće proračunske godine.

**Dodatne informacije u vezi s realizacijom Natječaja mogu se dobiti na telefon 021/487-4867 i 021/487-4183.**

**B) FINANCIRANJE I SUFINANCIRANJE PROGRAMSKIH AKTIVNOSTI I PROJEKATA ZA PODIZANJE KVALITETE UČENIČKOG STANDARDA U AP VOJVODINI U 2018. GODINI**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2018. godinu za financiranje i sufinanciranje programskih aktivnosti i projekata za podizanje kvalitete učeničkog standarda u AP Vojvodini u 2018. godini iznose **1.900.000,00 dinara**. Pravo sudjelovanja na Natječaju imaju ustanove učeničkog standarda – domovi učenika srednjih škola, škole sa domom učenika, specijalne škole s domom učenika, učenički centri, učenička odmarališta i učenički kulturni centri na teritoriju AP Vojvodine čiji je osnivač Republika Srbija, odnosno AP Vojvodina.

Navedena sredstva namijenjena su za:

1. organiziranje susreta domova učenika u AP Vojvodini,
2. realizaciju programa i projekata iz oblasti obrazovanja i odgoja, kulture, umjetnosti, sporta,
3. realizaciju raznih manifestacija,
4. uvođenje i održavanje HACCP i ISO standarda u ustanovama učeničkog standarda i
5. ostvarivanje drugih programskih aktivnosti i projekata u funkciji podizanja razine učeničkog standarda.

**KRITERIJI ZA RASPODJELU SREDSTAVA**

Raspodjela sredstava vrši se na temelju sljedećih kriterija:

1. značaj programskih aktivnosti odnosno projekata za razvoj učeničkog standarda u AP Vojvodini,
2. broj sudionika u programskim aktivnostima i projektima,
3. stupanj razvijenosti jedinice lokalne samouprave na čijem teritoriju se nalazi ustanova učeničkog standarda,
4. postojanje drugih izvora financiranja programskih aktivnosti odnosno projekata,
5. uspješna realizacija dodijeljenih sredstava iz proračuna AP Vojvodine prethodnih godina s dostavljenim izvještajem i dokazima o namjenskom i zakonitom korištenju proračunskih sredstava,
6. da programska aktivnost i projekt može pretežito realizirati u tekućoj proračunskoj godini.

**NAČIN APLICIRANJA**

Prijava se podnosi u pisanoj formi, na jedinstvenom obrascu koji se objavljuje na internet stranici Tajništva. Jedna ustanova podnosi samo jednu prijavu. Uz prijavu na Natječaj, podnosi se sljedeća dokumentacija:

1. preslika potvrde o poreznom identifikacijskom broju.

Neće se uzimati u razmatranje nepotpune i nepravodobne prijave.

**Dodatne informacije u vezi s realizacijom Natječaja mogu se dobiti na telefon 021/487-4609 i 021/487-4502.**

**C) SUFINANCIRANJE PROGRAMA I PROJEKATA U OBLASTI JAČANJA JEZIČNIH KOMPETENCIJA UČENIKA OSNOVNIH I SREDNJIH ŠKOLA U AP VOJVODINI U 2018. GODINI**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2018. godinu za sufinanciranje programa i projekata u oblasti jačanja jezičnih kompetencija učenika osnovnih i srednjih škola u AP Vojvodini u 2018. godini iznose **450.000,00 dinara,** i to **350.000,00 dinara** za razinu osnovnog obrazovanja i odgoja i **100.000,00 dinara** za razinu srednjeg obrazovanja i odgoja. Pravo sudjelovanja na Natječaju imaju

osnovne i srednje škole, domaćini natjecanja, sa sjedištem na teritoriju AP Vojvodine, i to za organizaciju i realizaciju okružnih i međuokružnih natjecanja iz poznavanja jezika (mađarski, rumunjski, slovački, rusinski i hrvatski) i jezičke kulture za učenike osnovnih i srednjih škola, koji se obrazuju na materinjem jeziku.

Sredstva se dodjeljuju za sufinanciranje programa i projekata u oblasti jačanja jezičnih kompetencija učenika osnovnih i srednjih škola u AP Vojvodini, namijenjenih naročito za:

- organizaciju i realizaciju okružnih i međuokružnih natjecanja iz poznavanja jezika (mađarski, rumunjski, slovački, rusinski i hrvatski) i jezičke kulture za učenike osnovnih škola, koji se obrazuju na materinjem jeziku u skladu s Kalendarom natjecanja i smotri učenika osnovnih i srednjih škola, koji donosi Ministarstvo prosvjete, znanosti i tehnološkog razvoja Republike Srbije.

**KRITERIJI ZA RASPODJELU SREDSTAVA**

Prilikom odlučivanja o dodjeli sredstava uzet će se u obzir sljedeći kriteriji:

1. odgovor na temu projekta,
2. utjecaj predloženog projekta,
3. kompetentnost predlagača i dosadašnje iskustvo.

**NAČIN APLICIRANJA**

Prijava se podnosi u pisanoj formi, na jedinstvenom obrascu koji se objavljuje na internet stranici Tajništva. Uz prijavu na Natječaj, podnosi se sljedeća dokumentacija:

1. preslika potvrde o poreznom identifikacijskom broju.

Povjerenstvo neće uzeti u razmatranje nepotpune i nepravodobne prijave, nedopuštene prijave, prijave koje se ne odnose na natječajem predviđene namjene i prijave korisnika koji u prethodnom periodu nisu opravdali dodijeljena sredstva putem financijskih i narativnih izvještaja.

**Dodatne informacije u vezi sa realizacijom Natječaja mogu se dobiti na telefon 021/487-4183 i 021/487-4867.**

**D) FINANCIRANJE I SUFINANCIRANJE NABAVE OPREME ZA OSNOVNE ŠKOLE KOJE IMAJU STATUS JAVNO PRIZNATIH ORGANIZATORA AKTIVNOSTI FORMALNOG OSNOVNOG OBRAZOVANJA ODRASLIH NA TERITORIJU AP VOJVODINE ZA 2018. GODINU**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2018. godinu za financiranje i sufinanciranje nabave opreme za osnovne škole koje imaju status javno priznatih organizatora aktivnosti formalnog osnovnog obrazovanja odraslih na teritoriju AP Vojvodine za 2018. godinu iznose **1**.**900.000,00 dinara**.

Korisnici koji imaju pravo da sudjeluju u raspodjeli sredstava su osnovne škole na teritoriju AP Vojvodine čiji je osnivač Republika Srbija, AP Vojvodina i jedinica lokalne samouprave i koje imaju status javno priznatih organizatora aktivnosti formalnog osnovnog obrazovanja odraslih, odnosno imaju rješenje Tajništva o ispunjenosti propisanih uvjeta za obavljanje djelatnosti formalnog osnovnog obrazovanja odraslih.

Korisnik može konkurirati najviše do 120.000,00 dinara.

Korisnik je dužan prilikom nabave opreme postupati sukladno odredbama Zakona o javnim nabavama.

**KRITERIJI ZA RASPODJELU SREDSTAVA**

Kriteriji raspodjele sredstava su:

1. značaj planiranog ulaganja u opremu u cilju podizanja kvalitete i modernizacije izvođenja nastave,
2. neophodnost opreme za organiziranje izvođenja nastave,
3. broj polaznika u školi - broj krajnjih korisnika,
4. stupanj razvijenosti jedinice lokalne samouprave na čijem teritoriju se nalazi ustanova obrazovanja,
5. postojanje drugih izvora financiranja nabave opreme,
6. nabava opreme koja može pretežito da se realizira u tekućoj proračunskoj godini.

**NAČIN APLICIRANJA**

Prijava se podnosi u pisanoj formi, na jedinstvenom obrascu koji se objavljuje na internet stranici Tajništva. Jedna ustanova podnosi samo jedan natječajni obrazac. Uz prijavu na Natječaj, podnosi se sljedeća dokumentacija:

1. preslika potvrde o poreznom identifikacijskom broju i
2. nevezana ponuda - predračun za nabavu opreme (kalkulacija nabave opreme).

Nepravodobne ili nepotpune prijave neće biti razmatrane.

**Dodatne informacije u vezi sa realizacijom Natječaja mogu se dobiti na telefon** **021/487-4035 i 021/487-4609.**

**E) FINANCIRANJE I SUFINANCIRANJE OSNOVNIH I SREDNJIH ŠKOLA U AP VOJVODINI KOJE REALIZIRAJU DVOJEZIČNU NASTAVU U 2018. GODINI**

Sredstva osigurana Pokrajinskom skupštinskom odlukom o proračunu Autonomne Pokrajine Vojvodine za 2018. godinu za financiranje i sufinanciranje osnovnih i srednjih škola u APV koje realiziraju dvojezičnu nastavu u 2018. godini (u daljem tekstu: dvojezične škole) iznose **4.560.000,00 dinara** i to:

1. **za osnovno obrazovanje**

- **programski troškovi** u funkciji realizacije dvojezične nastave (financiranje izvršitelja koji realiziraju dvojezičnu nastavu, troškovi materijala za obrazovanje, stručnog usavršavanja zaposlenih – obuka nastavnog kadra u zemlji i inozemstvu, troškovi nabave stručne literature i didaktičkog materijala, kao i svih drugih troškova u funkciji realizacije dvojezične nastave **1.235.000,00** dinara,

- **nabava opreme** u funkciji realizacije dvojezične nastave **950.000,00** dinara,

1. **za srednje obrazovanje**

 - **programski troškovi** u funkciji realizacije dvojezične nastave (financiranje izvršitelja koji realiziraju dvojezičnu nastavu, troškovi materijala za obrazovanje, stručnog usavršavanja zaposlenih – obuka nastavnog kadra u zemlji i inozemstvu, troškovi nabave stručne literature i didaktičkog materijala, godišnje članarine za licencu Cambridge centra i članarine za međunarodnu maturu – IB, kao i svih drugih troškova u funkciji realizacije dvojezične nastave **1.805.000,00** dinara,

- **nabava opreme** u funkciji realizacije dvojezične nastave **570.000,00** dinara.

Korisnik je dužan prilikom nabave usluga i opreme postupati u skladu s odredbama Zakona o javnim nabavama (''Službeni glasnik RS '', br. 124/12, 14/15 i 68/15).

Pravo na dodjelu sredstava imaju ustanove osnovnog i srednjeg obrazovanja koje su dobile suglasnost Ministarstva prosvjete, znanosti i tehnološkog razvoja (u daljem tekstu: Ministarstvo) za izvođenje dvojezične nastave.

**KRITERIJUMI ZA RASPODELU SREDSTAVA**

Prilikom određivanja visine sredstava za programske troškove u funkciji realizacije dvojezične nastave, primjenjuju se sljedeći kriteriji:

* broj nastavnika koji sudjeluju u dvojezičnoj nastavi,
* broj učenika u dvojezičnoj nastavi,
* opravdanost u smislu daljeg razvijanja dvojezične nastave.

Prilikom određivanja visine sredstava za nabavu opreme u funkciji realizacije dvojezične nastave, primjenjuju se sljedeći kriteriji:

* broj dvojezičnih odjela i
* broj nastavnih predmeta koji se predaju dvojezično.

**NAČIN APLICIRANJA**

Zahtjevi za dodjelu sredstava podnose se na jedinstvenom natječajnom obrascu Tajništva. Uz prijavu na natječaj, podnosi se sljedeća dokumentacija:

1. preslika akta kojim se dokazuje dobivena suglasnost Ministarstva,
2. nevezana ponuda - predračun za programske troškove, nabavu opreme (kalkulacija troškova).

Nepravodobne ili nepotpune prijave neće biti razmatrane.

**Dodatne informacije u vezi Natječaja mogu se dobiti na telefon 021/487 4157, 487 4512, 487 4819, 487 4262.**

**ZAJEDNIČKI UVJETI ZA SVE PROGRAME I PROJEKTE**

O dodjeli sredstava korisnicima odlučuje pokrajinski tajnik nadležan za poslove obrazovanja na prijedlog Povjerenstva za provođenje natječaja, koje razmatra pristigle zahtjeve. Povjerenstvo zadržava pravo od podnositelja zahtjeva, po potrebi, zatražiti dodatnu dokumentaciju ili informacije odnosno da za dodjelu sredstava odrediti ispunjenje potrebnih uvjeta. Ukoliko prijavu potpisuje osoba po ovlaštenju, neophodno je priložiti uredno potpisano ovlaštenje za potpisivanje. Rezultati natječaja se objavljuju na internet stranici Tajništva.

**Rok za podnošenje prijava na natječaj je 9. ožujka 2018. godine.**

Prijave se dostavljaju osobno, predajom u pisarnici pokrajinskih tijela uprave u Novom Sadu (u prizemlju zgrade Pokrajinske vlade) ili poštom na adresu: *Pokrajinsko tajništvo za obrazovanje, propise, upravu i nacionalne manjine - nacionalne zajednice, 21 000 Novi Sad, Bulevar Mihajla Pupina 16, s naznakom naziva natječaja/programa i projekta.*

Obrazac upitnika s prilozima se može preuzeti od **12. veljače 2018. godine** na zvaničnoj internet prezentaciji Tajništva: [**www.puma.vojvodina.gov.rs**](http://www.puma.vojvodina.gov.rs/) **.**

POKRAJINSKI TAJNIK

Mihály Nyilas